14. armé

14. armé (Fourteenth Army) var en armé i British Army med mannskaper fra ulike deler av Det britiske imperiet som kjempet i felttoget i Burma under annen verdenskrig.

Armeen ble dannet i Britisk India i 1943, i forbindelse med etableringen av SEAC og en større omstrukturering av styrkene som kjempet mot Den keiserlige japanske hær. 14. armé var under kommando av generalløytnant William Slim og ble del av 11. armégruppe.

De vesentligste underliggende forbandene var IV korps i Assam og XV korps i Arakan. I den første delen av 1944 hadde armeen også en grad av operativ kontroll over den amerikanske og kinesiske Northern Combat Area Command, og geriljastyrken Chindits som opererte bak fiendens linjer under generalmajor Orde Wingate.

Referanser

Avdelinger og forband i British Army
Allierte militære avdelinger og forband under andre verdenskrig